Document ID: 32013R0658

A BIZOTTSÁG 658/2013/EU RENDELETE
(2013. július 10.)
a kozmetikai termékekről szóló 1223/2009/EK európai parlamenti és tanácsi rendelet II. és III. mellékletének módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (1) bekezdésére,
mivel:
(1)
A kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvet (2) felváltó 1223/2009/EK rendeletet 2013. július 11-től kell alkalmazni.
(2)
A 2012/21/EU bizottsági végrehajtási irányelv (3) a 1223/2009/EK rendelet elfogadását követően módosította a 76/768/EGK irányelv II. és III. mellékletét oly módon, hogy a II. mellékletbe felvett egy hajfesték-összetevőt, a III. melléklet 1. részébe 26 hajfesték-összetevőt, a III. melléklet 1. részében pedig módosította két hajfesték-összetevő kozmetikai késztermékekben engedélyezett legnagyobb koncentrációját. Ezeket a módosításokat a 1223/2009/EK rendeletnek is tükröznie kell.
(3)
A 2012/21/EU végrehajtási irányelvnek megfelelően a tagállamoknak 2013. szeptember 1-jétől alkalmazniuk kell az irányelvnek való megfelelés érdekében elfogadott törvényi, rendeleti és közigazgatási rendelkezéseket. Ezért e rendeletet is az említett időponttól kell alkalmazni.
(4)
A 1223/2009/EK rendeletet ezért ennek megfelelően módosítani kell.
(5)
Az ebben a rendeletben foglalt intézkedések összhangban vannak a Kozmetikai Termékek Állandó Bizottságának véleményével,
ELFOGADTA EZT A RENDELETET:
1. cikk
A 1223/2009/EK rendelet II. és III. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Rendelkezéseit 2013. szeptember 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. július 10-én.

Labels: 3
1